**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-328-10(L1 –L3)/23

Datum: 26.01.2024. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-328-9/23 od 26.01.2024. godine, u postupku javne nabavke radova na rehabilitaciji i sanaciji lokalnih i nekategorisanih cesta na području Grada Srebrenik , direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije 05-04-328-9/23 od 26.01.2024 i ugovori za javnu nabavku radova na rehabilitaciji i sanaciji lokalnih i nekategorisanih cesta na području Grada Srebrenik dodjeljuju se sljedećim ponuđačima, po LOT-ovima:

LOT 1 – Nabavka radova na rehabilitaciji lokalne cestovne mreže sa sanacijom kolektora oborinjske odvodnje Tinja-Staro Selo-Krak 2,L=260m, ponuđaču d.o.o. Jata Group Srebrenik, koji je ponudio najnižu cijenu a koja iznosi 94.999,00 KM bez PDV-a.

LOT 2 –Nabavka radova na sanaciji i rehabilitaciji lokalne cestovne mreže, naselje Klisura, MZ Potpeć, Grad Srebrenik, u dužini L=438m, ponuđaču d.o.o. Jata Group Srebrenik, koji je ponudio najnižu cijenu a koja iznosi 68.999,00 KM bez PDV-a.

LOT 3 - Nabavka radova na rehabilitaciji lokalne cestovne mreže, naselje Gobelje, MZ Tinja, Grad Srebrenik. U dužini L=146m, ponuđaču d.o.o. Jata Group Srebrenik, koji je ponudio najnižu cijenu a koja iznosi 26.476,00 KM bez PDV-a.

Sa izabranim ponuđačima će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Jata Group Srebrenik** , po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-328/23 od 21.12.2024. Javna nabavka je provedena putem otvorenog postupka.

Procijenjena vrijednost javne nabavke bez PDV-a iznosila je **224.454,47** KM.

Procijenjena vrijednost za LOT 1 bez PDV-a iznosila je: 120.087,75 KM

Procijenjena vrijednost za LOT 2 bez PDV-a iznosila je: 77.588,57 KM.

Procijenjena vrijednost za LOT 3 bez PDV-a iznosila je: 26.778,15 KM.

Obavještenja o nabavci broj 997-1-3-84-3-98/23 objavljeno 21.12.2023. godine, Službeni glasnik BiH broj: 01/24.

Komisija za javnu nabavku imenovana je Rješenjem broj: 05-04-328-3/23 od 09.01.2024. godine. Komisija za javnu nabavku dostavila je dana 18.01.2024. godine Zapisnik o radu Komisije 05-04-328-8/23 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 22.01.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-328-9/23 od 23.01.2024. godine.

Ponuda ponuđača **d.o.o. JATA GROUP SREBRENIK** , kao prvorangirana u Izvještaju Agencije, za LOT 1 - Nabavka radova na rehabilitaciji lokalne cestovne mreže sa sanacijom kolektora oborinjske odvodnje Tinja-Staro Selo-Krak 2,L=260m se prihvata. Cijena ponude najbolje ocijenjenog ponuđača za LOT 1 iznosi 94.999,00 KM bez PDV-a.

Ponuda ponuđača **d.o.o. JATA GROUP SREBRENIK**, kao prvorangirana u Izvještaju Agencije, za LOT 2.- Nabavka radova na sanaciji i rehabilitaciji lokalne cestovne mreže, naselje Klisura, MZ Potpeć, Grad Srebrenik, u dužini L=438m, se prihvata. Cijena ponude najbolje ocijenjenog ponuđača za LOT 2 iznosi 68.999,00 bez PDV-a.

Ponuda ponuđača **d.o.o. JATA GROUP SREBRENIK**, kao prvorangirana u Izvještaju Agencije, za LOT 3- Nabavka radova na rehabilitaciji lokalne cestovne mreže, naselje Gobelje, MZ Tinja, Grad Srebrenik. U dužini L=146m se prihvata. Cijena ponude najbolje ocijenjenog ponuđača za LOT3 iznosi 26.476,00 KM bez PDV-a.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda za LOT-ove 1, 2, 3 - 2
* da su za LOT-ove 1, 2, 3 blagovremeno zaprimljene po 2 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rehabilitaciji i sanaciji lokalnih i nekategorisanih cesta na području Grada Srebrenik, je prilikom pregleda i ocjene kvalifikovanosti ponuđača konstatovala da ponude oba prijavljena ponuđača ispunjavaju uslove propisane tenderskom dokumentacijom .

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

**LOT 1 – Nabavka radova na rehabilitaciji lokalne cestovne mreže sa sanacijom kolektora oborinjske odvodnje Tinja-Staro Selo-Krak 2,L=260m**

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Balegem Gradačac | 119.971,38 | 100 |
| 2. | Doo Jata Group Srebrenik | 120.084,50 | 99,9 |

**LOT 2 - Nabavka radova na sanaciji i rehabilitaciji lokalne cestovne mreže, naselje Klisura, MZ Potpeć, Grad Srebrenik, u dužini L=438m**

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Balegem Gradačac | 77.509,90 | 100 |
| 2. | Doo Jata Group Srebrenik | 77.578,94 | 99,91 |

**LOT 3 - Nabavka radova na rehabilitaciji lokalne cestovne mreže, naselje Gobelje, MZ Tinja, Grad Srebrenik. U dužini L=146m**

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Balegem Gradačac | 26.477,01 | 100 |
| 2. | Doo Jata Group Srebrenik | 26.775,79 | 98,89 |

**Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:**

LOT 1 – Nabavka radova na rehabilitaciji lokalne cestovne mreže sa sanacijom kolektora oborinjske odvodnje Tinja-Staro Selo-Krak 2,L=260m

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Jata Group Srebrenik | 94.999,00 | 100 |
| 2. | d.o.o. Balegem Gradačac | 95.000,00 | 99,99 |

LOT 2 –Nabavka radova na sanaciji i rehabilitaciji lokalne cestovne mreže, naselje Klisura, MZ Potpeć, Grad Srebrenik, u dužini L=438m

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Jata Group Srebrenik | 68.999,00 | 100 |
| 2. | d.o.o. Balegem Gradačac | 69.000,00 | 99,99 |

LOT 3 - Nabavka radova na rehabilitaciji lokalne cestovne mreže, naselje Gobelje, MZ Tinja, Grad Srebrenik. U dužini L=146m

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Jata Group Srebrenik | 26.476,00 | 100 |
| 2. | d.o.o. Balegem Gradačac | 26.477,01 | 99,99 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU : Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

V.D. DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mirza Memić, dipl.ing.građ

Dostaviti:

- Ponuđačima koji su učestvovali u javnoj nabavci

- evidencija

- arhiva